tartuNLP/wikipedia-smugri-20251201 huggingface dataset:
Yaakov Aryeh Alter

Yaakov Aryeh Alter on israelilainen rebbe ja Gerin hasididynastian johtaja vuodesta 1996. Hän lukeutuu maansa vaikutusvaltaisimpiin henkilöihin ultraortodoksijuutalaisten keskuudessa. Hän on maansa rikkaimpia henkilöitä johtuen isänsä tekemistä maakaupoista Tel Avivissa, Jerusalemissa ja Arsufissa ennen Israelin itsenäistymistä. Hänen omaisuuden arvoksi arvioitiin 350–500 miljoonaa uutta Israelin sekeliä. Vuonna 2012 hänen arvioitiin olevan Israelin kolmanneksi rikkain rabbi.
Alterin isä oli Gerin hasididynastian kuudes johtaja Simcha Bunim Alter, jonka kuoltua vuonna 1992 dynastian johtajuus siirtyi hänen veljelleen Pinchas Menachem Alterille. Yaakov Aryeh Alter sai asemansa setänsä Pinchas Alterin kuoltua vuonna 1996. Yhteisön keskuudessa syntyi vuonna 2019 valtakamppailu Alterin serkun rabbi Shaul Alterin, Pinchas Menachem Alterin pojan, erottua yhteisöstä johtamalla noin 300 hengen rukoustilaisuutta. Shaul Alterin seuraajien keskuudessa huhuttiin 2000–3000 perheen eroavan noin 12 000 perheen muodostamasta Ger-yhteisöstä. Eroajien määrä väheni nopeasti, kun huhut levisivät eroajia uhkaavista potkuista yhteisön hallitsemissa kouluissa ja omistamissa työpaikoissa.
Alterin seuraajiin lukeutuu muun muassa Yaakov Litzman, joka erosi terveysministerin virasta vuonna 2017 Alterin pyynnöstä vastustaakseen sapattina tehtyä rautateiden rakentamista. Litzmanin väitettiin vuonna 2018 varaterveysministerinä siirtäneen potilaita pois sairaalan teho-osastolta tehdäkseen tilaa Alterille. Seuraavana vuonna kohuttiin, että Litzman suosi Alteria hankkimalla tämän vaimolle erityishoitoa veronmaksajien kustannuksella.
Koronaviruspandemian aikana vuonna 2020 Alter kehotti seuraajiaan ottamaan rokotteen.
Halikarnassoksen teatteri

Halikarnassoksen teatteri oli antiikin aikainen kreikkalainen teatteri Halikarnassoksessa Vähässä-Aasiassa, nykyisessä Turkissa. Sen rauniot sijaitsevat nykyisen Bodrumin kaupungin pohjoisosassa.
Halikarnassoksen teatteri rakennettiin hellenistisellä kaudella tai jo klassisen kauden lopulla. Tarkemmasta ajoituksesta on esitetty erilaisia arvioita: joskus se on ajoitettu jo Mausolloksen ajalle 300-luvulle eaa., joskus viimeistään 200-luvun eaa. alkupuolelle ja joskus puolestaan 100-luvun eaa. lopulle. Lopullisen muotonsa teatteri sai roomalaisella kaudella 100-luvulla jaa., jolloin sitä muutettiin ja laajennettiin. Sitä ei kuitenkaan ilmeisesti muutettu koskaan varsinaiseksi roomalaiseksi teatteriksi.
Teatteri sijaitsi kaupungin akropoliin kaakkoisosassa ja sen katsomo avautui etelään. Se oli tyypillinen kreikkalainen puolikaarenmuotoinen teatterirakennus, jonka keskellä oli pyöreä orkhestra. Sen katsomon halkaisija oli noin 86 metriä ja orkhestran halkaisija noin 18 metriä. Katsomossa oli tilaa noin – hengelle. Skene- eli näyttämörakennus oli kaksikerroksinen jo hellenistisen kauden vaiheessa. Roomalaisella kaudella se rakennettiin uudestaan.
Teatteri oli suhteellisen hyvin säilynyt vielä vuonna 1815, mutta nykyisin siitä on jäljellä vain vähäisiä osia. Teatterin kaivaukset suoritettiin vuonna 1973 Umit Serdaroglun johdolla. Kaivausten jälkeen sen katsomon alaosaa on kunnostettu vuosina 1976 ja 1985 sekä 2000–2003, ja sitä käytetään nykyisin erilaisiin esityksiin.
Heran temppeli (Pergamon)

Hera Basileian temppeli oli antiikin aikainen Heralle omistettu kreikkalainen temppeli Pergamonissa Vähässä-Aasiassa, nykyisessä Turkissa. Sen rauniot ovat osa Unescon maailmanperintökohdetta "Pergamon ja sen monikerroksinen kulttuurimaisema".
Temppeli rakennettiin hellenistisellä kaudella Pergamonia hallinneen attalidien hallitsijasuvun aikana. Tarkemmin se on ajoitettu kuningas Attalos II:n ajalle vuosiin 159–138 eaa. sen arkkitraavista löytyneen omistuspiirtokirjoituksen perusteella.
Temppeli sijaitsi kaupungin akropoliin etelärinteessä pohjoiseen Pergamonin gymnasionista. Se oli tetrastyyli prostyylitemppeli, toisin sanoen sen julkisivussa oli neljä pylvästä, ja se edusti doorilaista tyyliä. Rakennuksen näkyvät osat oli tehty marmorista ja muut osat andesiitista. Temppelin cellan koko oli 5,8 × 6,8 metriä. Sen perällä oli kulttipatsas, ja myös sivuseinillä oli patsaita. Niistä on säilynyt vain jalustat. Lattia oli koristeltu mosaiikilla.
Ylös temppelille johti 12-askelmaiset portaat. Temppeliin liittyi pyhäkköalue, johon kuului muun muassa temppelin länsipuolella sijainnut noin kuusi metriä halkaisijaltaan ollut eksedra. Raunioita on kunnostettu jonkin verran. Joitakin temppelin koristeosia on Bergaman museossa.
Pergamonin amfiteatteri

Pergamonin amfiteatteri oli antiikin aikainen amfiteatteri Pergamonissa Vähässä-Aasiassa, nykyisessä Turkissa. Sen rauniot sijaitsevat nykyisen Bergaman kaupungin luoteislaidalla. Ne ovat osa Unescon maailmanperintökohdetta "Pergamon ja sen monikerroksinen kulttuurimaisema".
Amfiteatteri rakennettiin Rooman keisarikaudella ensimmäisellä vuosisadalla tai 100-luvulla jaa. Siellä järjestettiin paitsi tyypillisiä gladiaattori- ja eläintaisteluita, oletettavasti myös harvinaisempia "naumakhia"- eli meritaisteluesityksiä.
Amfiteatteri sijaitsi Pergamonin akropoliin lounaispuolella olevan, nykyisin nimellä Mussala (Musala) Mezarlik tunnetun kukkulan luoteisrinteessä. Se oli rakennettu kukkulan ja sen länsipuolisen vuoren väliseen laaksoon niin, että sen pidempien sivujen katsomot hyödynsivät luonnonrinteitä, ja enemmän rakentamista tarvittiin vain lyhyemmissä päädyissä laakson poikki. Pidemmässä pohjois-eteläsuunnassa amfiteatterin halkaisija oli noin 136 metriä ja lyhyemmässä itä-länsisuunnassa noin 128 metriä. Amfiteatterin keskellä olleen areenan halkaisija oli pohjois-eteläsuunnassa 51 metriä ja itä-länsisuunnassa 37 metriä.
Laaksossa kulkenut, Selinus-jokeen (nyk. Bergama Çayı) laskenut vesivirta kulki holvatussa tunnellissa rakennuksen alapuolelta. On arveltu, että tätä olisi hyödynnetty niin, että teatteria olisi voitu käyttää myös "naumakhia"-esityksiin laskemalla sinne vettä. Tästä varmuudella todistavia rakenteita ei ole kuitenkaan vielä löydetty. Samanlainen rakenne on muun muassa Kyzikoksen amfiteatterissa, joka oli myös rakennettu laaksoon.
Bysantin keisari Theodoros II kävi amfiteatterilla vuonna 1250. Tuolloin se oli jo raunioitunut, ja ainoastaan sen seinät ja holvaukset mainitaan. Nykyisin rakennus on raunioinakin yksi koko Vähän-Aasian parhaiten säilyneitä roomalaisia amfiteattereita. Joitakin sen katsomon rakenteita on edelleen pystyssä noin 30 metrin korkeudelta. Amfiteatterin arkeologiset kaivaukset alkoivat vuonna 2018. Tuolloin asetettiin tavoitteeksi kaivaa koko rakennelma viidessä vuodessa.
Poseidonin pyhäkkö (Pallene)

Poseidonin pyhäkkö oli antiikin aikainen Poseidonille omistettu pyhäkkö Pallenen niemellä (nyk. Kassándra) Traakiassa, nykyisellä Chalkidikín niemimaalla Kreikassa. Sen arkeologinen kohde sijaitsee Kassándran kunnassa lähellä nykyistä Poseídin kylää.
Historia.
Pyhäkkö on ollut olemassa viimeistään submykeneläisellä kaudella 1100-luvulla eaa. (tai protogeometrisella kaudella 1000–900-luvuilla eaa.), mikä tekee siitä Pohjois-Kreikan varhaisimman tunnetun pyhäkön ja yhden varhaisimmista myös koko Kreikassa. Sitä on arveltu Euboian Eretriasta tulleiden asuttajien rakentamaksi, sillä Poseidon oli kaupungin pääjumala. Poseidon oli merenkulun suojelija, ja pyhäköllä on ollut suuri rooli Pallenen alueen siirtokuntien perustamisen aikaan.
Pyhäkön huippukautta olivat klassisen kauden 400- ja 300-luku eaa. Ainakin tuolloin se oli Menden kaupunkivaltion hallussa. Paikka säilyi kulttikäytössä hellenistiselle kaudelle saakka. Tuolloin paikalle rakennettiin keramiikkatyöpaja.
Rakennukset ja löydökset.
Pyhäkkö oli rakennettu lähelle Pallenen niemen lounaisrannikolla olevan pienemmän, terävän niemen kärkeä. Niemi tunnetaan nykyisin Poseídin niemenä temppelin ja nykyisen kylän mukaan.
Pyhäkköalueella on jäänteitä neljästä eri rakennuksesta. Varhaisin 1100-luvulla eaa. rakennettu pyhäkkörakennus oli ajalle tyypillisesti apsispäätyinen. Se säilyi käytössä 400-luvulle eaa. saakka. Arkaaisella kaudella noin 575–550 eaa. rakennettiin toinen, ovaalinmuotoinen rakennus, joka säilyi käytössä hellenistiselle kaudelle 100-luvulle eaa. saakka. Kolmas, pitkänomainen rakennus, oli 500-luvun eaa. lopulta. Neljäntenä rakennettiin pitkänomainen temppeli 400-luvun eaa. alussa. Se koostui pronaoksesta ja sekoksesta (cella).
Paikalta on löydetty paljon vaaseja, joissa on Poseidonille osoitettuja votiivikirjoituksia. Löydösten perusteella Poseidonia on palvottu paikalla myös ktoonisena jumaluutena, maanjäristysten herrana.
Ammon Zeuksen pyhäkkö

Ammon Zeuksen pyhäkkö tai Zeus Ammonin pyhäkkö voi viitata seuraaviin Ammon Zeukselle omistettuihin antiikin aikaisiin pyhäkköihin:
2258 Viipuri

2258 Viipuri on tähtitieteilijä Yrjö Väisälän vuonna 1939 löytämä asteroidi eli pikkuplaneetta. Se on nimetty entisen suomalaiskaupungin mukaan.
Kohde sijaitsee Auringosta suunnilleen 2,69 kertaa niin kaukana kuin Maa, ja sen kierros Auringon ympäri kestää noin 4 vuotta ja 5 kuukautta.
Kohde kiertää Auringon ympäri (noin ) kiertoradalla, jossa se on lähimmillään ja etäisimmillään astronomisen yksikön päässä Auringosta. Kohteen läpimitta on noin . Pyörähdysaika akselin ympäri on . Albedo on ja magnitudi .
Sloan (täsmennyssivu)

Sloan voi tarkoittaa seuraavia asioita:
2257 Kaarina

2257 Kaarina on tähtitieteilijä Heikki Alikosken vuonna 1939 löytämä asteroidi eli pikkuplaneetta. Se on nimetty Alikosken tyttären, peruskoulunopettaja "Kaarina Soinin" mukaan.
Kohde sijaitsee Auringosta suunnilleen 2,49 kertaa niin kaukana kuin Maa, ja sen kierros Auringon ympäri kestää noin 3 vuotta ja 11 kuukautta.
Kohde kiertää Auringon ympäri (noin ) kiertoradalla, jossa se on lähimmillään ja etäisimmillään astronomisen yksikön päässä Auringosta. Kohteen läpimitta on noin . Pyörähdysaika akselin ympäri on . Albedo on ja magnitudi .
Kita-ku (Kioto)

Kita-ku (, ’pohjoinen suuralue’) on yksi Kioton kaupungin 11 suuralueesta. Se sijaitsee Kioton keski- ja pohjoisosassa ja ulottuu Kioton allaslaakson pohjoisreunalta Tanban ylängölle. Suuri osa sen alueesta onkin metsäistä vuoristoa. Kitan suuralueella on 116 674 asukasta (joulukuussa 2020) ja sen pinta-ala on 94,88 neliökilometriä.
Kitan suuralue perustettiin vuonna 1955 erottamalla se Kamigyōn suuralueesta. Historiallisesti Kioton allaslaakson pohjoisosat tunnettiin vihannesten, erityisesti "sugukinan" ("Brassica rapa var. neosuguki") viljelystä, mutta toisen maailmansodan jälkeen seutu on kaupungistunut. Pohjoisosien vuoristoalueilla metsätalous on edelleen tärkeä elinkeino. Se tuottaa etenkin sugipuuta ("Kitayama-sugi"). 
Kitan suuralueen suosituimpiin nähtävyyksiin kuuluu kultaisesta paviljongistaan kuuluisa Rokuon-jin eli Kinkaku-jin buddhalainen temppeli. Muita historiallisia temppeleitä ovat Daitoku-ji, Kōetsu-ji, Kohō-an ja Ryōkō-in. Suuralueella sijaitsee myös vanha Kamowakeikazuchi-jinjan eli Kamigamo-jinjan šintolainen pyhäkkö. Useilla korkeakouluilla on Kita-kun alueella kampus: alueen itäosassa lähellä Kamojokea toimii Ōtani-yliopisto, Kamigamon pyhäkön pohjoispuolella on Kyōto sangyō -yliopisto ja lännempänä myös Bukkyō-yliopisto ja Ritsumeikan-yliopisto.
Kitan suuraluetta palvelevat Kioton metron Karasuma-linja ja Keifuku-rautateiden (Randen) Kitano-linja.
Semanotus

Semanotus on sarvijäärien heimoon kuuluva kovakuoriaissuku. Suvun lajimäärä vaihtelee eri lähteissä. Maailmanlaajuisesti sukuun kuuluu noin 20 lajia. Suomessa suvun lajeista on tavattu vain yksi: Aaltojäärä ("Semanotus undatus").
Juhana Samuel Junttila

Juhana (Juho) Samuel Junttila (26. heinäkuuta 1835 Kittilä – 29. kesäkuuta 1906 Kittilä) oli suomalainen maanviljelijä ja valtiopäivämies.
Junttilan vanhemmat olivat Juho Moseksenpoika Junttila ja Brita Samuelintytär Salmi ja puolisot Kaisa Maria Antintytär Junttila ja Margareta Mikontytär Junttila. Junttila oli talonpoikaissäädyssä Lapin tuomiokunnan edustaja valtiopäivillä 1877–1878 ja 1885.
Kommunistinen järjestövaikuttaja Lars Junttila oli Juhana Samuel Junttilan poika.
Eeli Juntunen

Eeli Juntunen (3. kesäkuuta 1829 Ristijärvi – 11. heinäkuuta 1904 Hyrynsalmi) oli suomalainen maanviljelijä, lukkari ja valtiopäivämies.
Juntusen vanhemmat olivat Perttu Pertunpoika Juntunen ja Anna Kaisa Antintytär Mikkonen ja puoliso Edla Annette Juntunen. Hän oli talollinen ja Hyrynsalmen lukkari, joka oli talonpoikaissäädyssä Kajaanin tuomiokunnan edustaja valtiopäivillä 1888 ja 1894. Jälkimmisillä hän oli rautatievaliokunnan jäsen, joka teki muun muassa esityksen rautatien rakentamisesta Vaasasta Ouluun.
Verismi (kuvataide)

Verismi () tarkoittaa kuvataiteissa kärjistettyä ja liioiteltua realismia. Alun perin nimitystä on käytetty antiikin Rooman tasavallan myöhäisaikojen kaunistelemattomista muotokuvista. Nimitystä käytetään myös ensimmäisen maailmansodan jälkeisestä Italian realistisesta maalaustaiteesta, joka oli osa kansainvälistä maagista realismia ja edelsi saksalaista uusasiallisuutta.
Juho Herman Jurva

Juho Herman Jurva (15. joulukuuta 1873 Ylitornio – 8. tammikuuta 1959 Ylitornio ) oli suomalainen maanviljelijä ja valtiopäivämies.
Jurvan vanhemmat olivat Iisak Jurva ja Maria Kaisa Heikka ja puoliso Edith Maria Immo. Jurva oli talonpoikaissäädyssä Tornion tuomiokunnan edustaja valtiopäivillä 1905–1906, joilla hän oli lisätyn suostuntavaliokunnan jäsen.
Jurva syntyi ja kasvoi Ylitorniolla Jurvan talossa. Erityisen tunnetuksi hän tuli laajasta osallistumisestaan kunnallisiin ja yhteisöllisiin toimiin. "Pohjolan Sanomissa" 15. joulukuuta 1933 häntä kuvattiin seuraavasti: ”Tänään täyttää eräs Ylitornion huomatuimpia miehiä, maanviljelijä J. H. Jurva 60 vuotta. Maanviljelijä J. H. Jurva on sekä nykyisistä, että entisistä ylitorniolaisista ehdottomasti eniten käytetty luottamusmies.”
Jurva toimi Ylitorniolla valtuustossa, Säästöpankin kamreerina yli 30 vuoden ja Ylitornion kristillisen kansanopiston johtokunnan jäsenenä. Hänet mainitaan myös yhtenä suurimmista maanviljelijöistä Ylitorniolla.
Verismi (täsmennyssivu)

Verismi voi viitata seuraaviin:
Kalle Juvonen

Kalle Juvonen (1842 Rantasalmi – 12. syyskuuta 1907 Rantasalmi) oli suomalainen maanviljelijä ja valtiopäivämies.
Juvonen oli tilanomistaja Rantasalmelta, joka oli talonpoikaissäädyssä Rantasalmen tuomiokunnan edustaja valtiopäivillä 1899.
Benzion Netanjahu

Benzion Netanjahu (25. maaliskuuta 1910 – 30. huhtikuuta 2012) oli israelilainen tutkija ja sionisti. Hän julkaisi esimerkiksi juutalaisten historiaa käsittäviä teoksia ja edusti poliittiselta suuntaukseltaan oikeistosionismia eli revisionismia. Hän oli myös sittemmän Israelin pääministeri Benjamin Netanjahun isä.
Elämäkerta.
Benzion Mileikowsky syntyi tuolloin Venäjän keisarikuntaan kuuluneeseen Varsovassa 25. maaliskuuta 1910 joka oli Kongressi-Puolan pääkaupunki. Hänen isänsä Nathan oli rabbi ja sionisti, joka kiersi ympäri Eurooppaa ja Yhdysvaltoja puheita pitäen. Vuonna 1920 hän muutti perheineen Palestiinaan ja otti uuden sukunimen "Netanjahu", eli "Jumalan antama".
Netanjahu opiskeli keskiajan historiaa Heprealaisessa yliopistossa Jerusalemissa. Opiskeluaikoinaan hän alkoi osallistua niin sanottuun revisionistiseen liikkeeseen. Revisionismin eli oikeistosionismin perustaja oli Vladimir Jabotinsky. Jabotinskyn ajattelussa juutalaisten tuli pitää kiinni oikeudestaan koko Israelin maahan jakamattomana. Revisionismi kilpaili vasemmistosionismin kanssa ja Jabotinskysta tuli israelilaisen oikeiston henkinen isä. Revisionismista kehkeytyi myöhemmin oikeistopuolue Likud. Benzion Netanjahu matkusti vuonna 1940 Yhdysvaltoihin osana Jabotinskyn World New Zionist Organization-järjestöä. Hänestä tuli New Zionist Organization of American johtaja vuonna 1941 ja hän toimi tehtävässään vuoteen 1948 saakka. Yhdysvalloissa hän suoritti myös tohtorintutkinnon Dropsie College for Hebrew and Cognate Learning tehden väitöskirjansa Isaac Abrabanelista.
Israelin itsenäistyessä vuonna 1948 Netanjahu asettui vastaitsenäistyneeseen maahan Jerusalemiin. 1950- ja 1960-luvuilla hän asui ajoittain myös Yhdysvalloissa toimien opettaja eri yliopistoissa esimerkiksi Denverissä ja Cornell-yliopistossa. Hän tutki juutalaisuutta toimien esimerkiksi "Encyclopedia Hebraican" päätoimittajana, "The World History of the Jewish Peoplesin" toimittajana ja "Jewish Quarterly Reviewin" kanssatoimittajana. Netanjahun jäädessä eläkkeelle hänestä tuli Cornell-yliopiston emeritusprofessori ja tutkija Princetonin yliopistossa. Vuonna 1995 julkaistiin teos "The Origins of the Inquisition in Fifteenth Century Spain" jossa Netanjahu kuvailee inkvisition vainoamia Espanjan juutalaisia vallinneen käsityksen vastaisesti aidoiksi käännynnäisiksi katoliseen kirkkoon, jotka harjoittivat uutta uskontoaan omasta tahdostaan, mutta tulivat silti vainoituksi juutalaisiin kohdistuneen rodullisen kateuden takia. 
Netanjahu kuoli kotonaan Jerusalemissa 30. huhtikuuta 2012. Hänen vanhin poikansa Jonathan Netanjahu oli kuollut Entebben lentokentällä Ugandassa vuonna 1976 Air Francen lennon panttivankien pelastusoperaation aikana. Hänen nuoremmasta pojastaan Benjamin Netanjahusta tuli Israelin pääministeri.
Cisek

Cisek () on maalaiskunta Kędzierzyn-Koźlen piirikunnassa Puolassa. Sen väkiluku oli vuoden 2019 lopussa 5 593.
Kylät Cisekin kunnassa ovat Błażejowice, Cisek, Dzielnica, Kobylice, Landzmierz, Łany, Miejsce Odrzańskie, Nieznaszyn, Podlesie, Przewóz, Proszowice, Roszowcki Las, Stablów sekä Sukowice. Se rajautuu Bierawan, Kuźnia Raciborskan, Polska Cerekiewin, Reńska Wieśin ja Rudnikin kuntiin ja Kędzierzyn-Koźlen kaupunkiin. Cisekin pinta-alasta noin 89 prosenttia on maatalousmaata ja noin yksi prosentti metsää.
Vuoden 2019 lopussa 51,8 prosenttia Cisekin asukkaista oli naispuolisia ja 48,2 prosenttia miespuolisia. Alle 18-vuotiaat muodostivat 15,6 prosenttia kunnan väestöstä, työikäiset 63,5 prosenttia ja eläkeikäiset 20,9 prosenttia väestön keski-iän ollessa 42,7 vuotta. Vuonna 2019 Cisekin kunnassa syntyi 57 lasta. Puolan vuoden 2011 väestönlaskennassa kunnan väestöstä 30,9 prosenttia oli saksalaisia.
Masennus (tunne)

Masentuneisuus tai alakulo on mieliala, johon liittyvät tunteet apaattisuudesta, innottomuudesta, toivottomuudesta, surumielisyydestä ja muista alavireisistä mielentiloista. Pitkäkestoinen ja erityisen voimakas masentunut mieliala on keskeinen oire useissa eri mielialahäiriöissä, kuten kliinisessä masennuksessa, kaksisuuntaisessa mielialahäiriössä ja dystymiassa. Lääketieteellisiin mielialahäiriöihin liittyy kuitenkin aina myös muita oireita, ja suurimmalla osalla ihmisistä alakulo ei missään vaiheessa pahene kliiniseksi masennustilaksi. 
Alakuloisuutta voi aiheuttaa mikä tahansa elämää mullistava tekijä, kuten läheisen sairastuminen tai kuolema, parisuhteen päättyminen, työttömäksi joutuminen, kodin menettäminen tai esimerkiksi liiallinen päihteiden käyttö. Mieliala lähtee tavallisesti kohoamaan, kun tapahtumasta on kulunut aikaa ja ihminen on alkanut toipumaan siitä.
Tavallinen liikunta, kuten kävely, ja normaalin päivärytmin säilyttäminen voivat auttaa masentuneen mielentilan kohentamisessa. Myös toisten ihmisten seuraan hakeutuminen ja asiasta keskustelu usein parantavat alakuloisen henkilön mielialaa.
Sainte-Brigitte

Sainte-Brigitte () on kunta läntisessä Ranskassa Morbihanin departementissa Bretagnen alueella. Se sijaitsee Blavetjoen varrella, noin 20 kilometriä Pontivyn kaupungista luoteeseen.
Blavetjoen eteläpuolella on laaja 3000 hehtaarin Quénécanin metsä, josta suuri osa sijaitsee Sainte-Brigitten kunnan alueella. Metsän keskellä on 1700- ja 1800-luvuilla toiminut raudan- ja teräksen tuotantotehdas Les Forges des Salles. Alue on nykyään museoitu, ja siellä voi tutustua työntekijöiden asuntoihin, johtajan taloon ja takomoon. Aikanaan kylässä asui 150 asukasta.
Fink

Fink on muun muassa seuraavien henkilöiden sukunimi:
Rudi Fink

Rudi Fink (s. 6. heinäkuuta 1958 Cottbus) on itäsaksalainen nyrkkeilijä ja olympiavoittaja. Hänen seuransa oli ASK Vorwärts Frankfurt.
Fink voitti olympiakultaa Moskovan olympialaisissa 1980 höyhensarjassa. Fink voitti loppuottelussa kuubalaisen Adolfo Hortan tuomaripistein 4–1.
Itä-Saksan-mestaruuden Fink voitti höyhensarjassa vuosina 1977, 1979 ja 1980.
Minami-ku (Kioto)

Minami-ku (, ’eteläinen suuralue’) on yksi Kioton kaupungin 11 suuralueesta. Se sijaitsee Kioton eteläosassa pääosin Kamo- ja Katsurajokien välisellä alueella, mutta siihen kuuluu myös Kuzen alue Katsurajoen länsirannalta. Pohjoisessa suuralue rajautuu osin Tōkaidō-päälinjaan. Minamin suuralueella on 101 605 asukasta (joulukuussa 2020) ja sen pinta-ala on 15,81 neliökilometriä.
Minamin suuralue perustettiin vuonna 1955 erottamalla se Shimogyōn suuralueesta. Se sijaitsee Heian-kyōn historiallisen ruutukaava-alueen eteläreunalla. Suuralueen läpi kulkee itä–länsisuuntainen Kujō-katu, jonka varrelle rakennettiin Heian-kyōn pääportti Rashōmon ja kaupunkia suojelevat Sai-jin ja Tō-jin buddhalaiset temppelit (’läntinen temppeli’ ja ’itäinen temppeli’). Viisikerroksisesta pagodistaan tunnettu Tō-jin temppeli on edelleen jäljellä. Se on valittu Unescon maailmanperintöluetteloon osana kohdetta ”muinaisen Kioton historialliset monumentit”. Pagodi on yksi Kioton symboleista. Suuralueen nähtävyyksiin kuuluu myös Kisshō-in Tenman-gūn šintolainen pyhäkkö. Siellä on säilynyt paikallinen "rokusai nenbutsu" -tanssiperinne.
Minamin suuralueen eteläosat pysyivät pitkään maaseutumaisina. Alue tunnettiin etenkin vihannesten viljelystä, mutta toisen maailmansodan jälkeen se on kaupungistunut ja teollistunut. Sinne on sijoittunut esimerkiksi metalli-, kone-, elektroniikka- ja kemianteollisuutta. Nykyiset rajansa Minamin suuralue saavutti vuonna 1959, kun siihen liitettiin Kuzen kyläkunta.
Minamin suuralueen koillisrajalla sijaitsee Kioton rautatieasema, kaupungin tärkein rautateiden risteysasema. Suuralueen muita osia palvelevat JR Nishi-Nihonin Tōkaidō-päälinjan lisäksi Kioton metron Karasuma-linja ja Kintetsu-rautateiden Kioto-linja.
Minami

Minami (usein , ’etelä’) voi tarkoittaa:
War (elokuva)

War on vuonna 2019 ensi-iltansa saanut intialainen hindinkielinen toimintatrilleri. Sen ohjasi Siddharth Anand ja tuotti Aditya Chopra. Pääosia näyttelivät Hrithik Roshan, Tiger Shroff ja Vaani Kapoor. Elokuva kertoo intialaisesta sotilaasta, joka komennetaan eliminoimaan entinen mentorinsa.
Alun perin "Fighters"-nimistä elokuvaa kuvattiin useassa maassa, mukaan lukien Suomen Lapissa. "War" sai ensi-iltansa Gandhi Jayantina 2. lokakuuta 2019. Se oli sekä yleisö- että arvostelumenestys ja 4,75 miljardin rupian tuotollaan siitä tuli vuoden eniten tuottanut hindielokuva.
Canon EOS-1D X Mark III

Canon EOS-1D X Mark III on Canonin valmistama digitaalinen järjestelmäkamera, jossa on 20 megapikselin täysikokoinen CMOS-kenno. Kamera julkistettiin 6. tammikuuta 2020 Canon EOS-1D Mark II:n seuraajaksi. Julkistushetkellä kameran hinta oli noin 8 100 euroa.
Kamera on yhteensopiva Canon EF -objektiivien kanssa. Sillä pystyy ottamaan jopa 20 kuvaa sekunnissa ja videoida 5,5K-laadulla 60 kuvaa sekunnissa. Kamerassa on 3,2 tuuman kosketusnäyttö ja tuki Bluetoothille, GPS:lle ja Wi-Fi:lle. Kameran runko on sääsuojattu ja valmistettu magnesiumista. Runko painaa akun kanssa 1 440 grammaa.
Margreth Weivers

Margreth Weivers (24. heinäkuuta 1926 – 3. helmikuuta 2021) oli ruotsalainen näyttelijä.
Hän esiintyi yli 100 elokuvassa ja televisio-ohjelmassa vuodesta 1943 alkaen.
Weivers kuoli 94-vuotiaana 3. helmikuuta 2021.
Airexpo

Airexpo on ranskalainen lentonäyttely, jota on järjestetty vuosittain vuodesta 1987 Toulouse-alueella Muret-Lhermin lentokentällä. Se on ainutlaatuinen lentonäyttely maailmassa, koska se on ainoa opiskelijoiden kokonaan järjestämä näyttely. Airexpo on itse asiassa järjestetty ensimmäisen vuoden insinööriopiskelijoiden yhteistyössä ENAC ja SUPAERO kanssa.
Dexter Darden

Dexter Darden (s. 24. kesäkuuta 1991 Camden, New Jersey) on yhdysvaltalainen näyttelijä. Hänen roolejaan on muun muassa Walter Hill musiikkielokuvassa "Joyful Noise" eli "Soul-siskot".
Ura.
Dexter Darden lauloi lapsuudessaan kirkkokuorossa. Vuosituhannen taitteessa hän osallistui Paul Newmanin Hole in the Wall Gang Camp -leirille Connecticutissa. Newman havaitsi Dardenin lahjakkuuden ja avitti tätä eteenpäin esiintyvän taiteilijan uralle. Dardenin ensimmäinen elokuvarooli oli sivuosa elokuvassa "My Brother" (2006). Vuonna 2012 hän näytteli ison sivuosan musiikkikomediassa "Soul-siskot", jonka pääosissa ovat Queen Latifah ja Dolly Parton. Dardenin seuraava merkittävä rooli oli Frypan "Labyrintti"-elokuvasarjassa.
Darden on näytellyt sivuosia useissa televisiotuotannoissa vuodesta 2008, kuten Chesterin roolin nuorten tieteiselokuvassa "Minutemen". Vuonna 2020 hän näytteli keskeisen roolin tilannekomediasarjassa "Saved by the Bell".
Darden on näytellyt myös teatterissa. Hän on tehnyt pääroolin, Georgen, off Broadway -näytelmässä "School House Rock Live" ja Zackin roolin näytelmässä "The New Kid".
Andy Karl

Andy Karl (alkuaan Andrew Karl Cesewski; s. 27. elokuuta 1974 Baltimore, Maryland) on yhdysvaltalainen näyttelijä ja laulaja. Hänet tunnetaan erityisesti musikaalinäyttelijänä.
Ura.
Andy Karl syntyi Walter Cesewskin ja Susan Weismanin perheeseen, tuonnempana hän vaihtoi viralliseksi sukunimekseen isoisoisänsä Andrew Karlin nimen. Kouluvuosinaan hän harrasti amerikkalaista jalkapalloa ja esittäviä taiteita.
16-vuotiaana Karl näytteli nimiroolin teoksessa "Aladdin" White Marsh Dinner Theatre'ssa. Sittemmin hän suoritti musiikkiopintoja Towson Universityssa, minkä jälkeen hän muutti New Yorkiin, missä hän on näytellyt muun muassa Broadway-musikaaleissa, kuten "Rocky the Musical" ja "Groundhog Day" sekä off Broadway -musikaaleissa, kuten "Altar Boyz" ja "Slut".
Karl on näytellyt myös muutamia elokuvien sivurooleja, kuten Calebin roolin musiikillisessa draamakomediassa "Soul-siskot" (2012). Televisiossa Karlin rooleja on muun muassa Mike Dodds rikossarjassa "".
Jan Hrbatý

Jan Hrbatý (20. tammikuuta 1942 Stražisko, Tšekkoslovakia – 23. heinäkuuta 2019 Jihlava, Tšekki) oli Tšekkoslovakiaa edustanut jääkiekkoilija, pelipaikaltaan hyökkääjä. Hän saavutti Tšekkoslovakian maajoukkueessa olympialaisissa hopeaa Grenoblessa 1968. Hän oli olympiaturnauksessa joukkueensa toiseksi paras pistemies tehtyään kaksi maalia ja saatuaan seitsemän syöttöpistettä. Toinen hänen maaleistaan oli Ruotsia vastaan pelatun päätöskierroksen ottelun 2–2-tasoitusmaali, joka ratkaisi Tšekkoslovakialle hopeamitalin. MM-kilpailuissa Hrbatý saavutti pronssia Tukholmassa 1969 ja Tukholmassa 1970. Molemmissa MM-turnauksissa hän teki kaksi maalia ja antoi kaksi maalisyöttöä. Ensimmäisen kerran Hrbatý pelasi MM-kilpailuissa Wienissä 1967 mutta tuolloin Tšekkoslovakia jäi ilman mitalia.
Hrbatý edusti kotimaansa pääsarjassa koko uransa ajan Dukla Jihlavaa kaudesta 1961–1962 alkaen 1970-luvun loppuun saakka. Hän voitti seitsemän Tšekkoslovakian mestaruutta: vuosina 1967–1972 ja 1974.
Hrbatý toimi 1990-luvulla Dukla Jihlavan apuvalmentajana. Hänet valittiin Tšekin jääkiekkoilun kunniagalleriaan vuonna 2015. Hänen lapsensa Jan sekä lapsenlapsensa Jan, Filip ja Adam on myös edustaneet Dukla Jihlavan jääkiekkojoukkuetta.
4133 Heureka

4133 Heureka on tähtitieteilijä Liisi Oterman vuonna 1942 löytämä asteroidi eli pikkuplaneetta. Se on nimetty Vantaalla sijaitsevan tiedekeskus Heurekan mukaan.
Kohde sijaitsee Auringosta suunnilleen 2,58 kertaa niin kaukana kuin Maa, ja sen kierros Auringon ympäri kestää noin 4 vuotta ja 2 kuukautta.
Kohde kiertää Auringon ympäri (noin ) kiertoradalla, jossa se on lähimmillään ja etäisimmillään astronomisen yksikön päässä Auringosta. Kirkkauden ja valon heijastumisen perusteella kohteen läpimitta on todennäköisesti – . Pyörähdysaika akselin ympäri on .
2911 Miahelena

2911 Miahelena on tähtitieteilijä Heikki Alikosken vuonna 1938 löytämä asteroidi eli pikkuplaneetta. Se on nimetty Alikosken vaimon mukaan.
Kohde sijaitsee Auringosta suunnilleen 2,8 kertaa niin kaukana kuin Maa, ja sen kierros Auringon ympäri kestää noin 4 vuotta ja 8 kuukautta.
Kohde kiertää Auringon ympäri (noin ) kiertoradalla, jossa se on lähimmillään ja etäisimmillään astronomisen yksikön päässä Auringosta. Asteroidin läpimitta on noin . Pyörähdysaika akselin ympäri on .
Lyhyttöyhtönapsija

Lyhyttöyhtönapsija ("Uromyias agilis") on tyranneihin kuuluva lintulaji. Lajia tavataan Etelä-Amerikasta.
Koko ja ulkonäkö.
Lyhyttöyhtönapsija on voi kasvaa 13–14 cm pitkäksi. Sukupuolet muistuttavat toisiaan ulkonäöltään. Lyhyttöyhtönapsijan päälaella on musta töyhtö, jonka se voi nostaa pystyyn, mutta yleensä se on litteänä. Päässä on valkoinen silmäkulmajuova. Lajin selkä on ruskea ja siinä on harmaita raitoja, siivet ovat harmahtavanruskeat. Linnun posket, kurkku ja rinta ovat pohjaväriltään vaaleanruskeat ja niissä on tiheästi tummemmanruskeita juovia. Lyhyttöyhtönapsijan vatsa on väriltään vaaleankeltainen. Lajin pyrstö on pitkä ja sen pää on haarautunut.
Levinneisyys ja elinympäristö.
Lyhyttöyhtönapsijaa tavataan Venezuelasta Ecuadoriin. Lajin elinympäristöä ovat vuoristometsät ja metsien reunamat sekä bambutiheiköt useimmiten 1 800–3 500 metrin korkeudella. Runsain se on puurajan tuntumassa. Lintu liikkuu pieninä ryhminä ja liittyy muiden ajien kanssa sekaparviksi.
1567 Alikoski

1567 Alikoski on tähtitieteilijä Yrjö Väisälän vuonna 1941 löytämä asteroidi eli pikkuplaneetta. Se on nimetty tähtitieteilijä Heikki Alikosken mukaan.
Kohde sijaitsee Auringosta suunnilleen 3,21 kertaa niin kaukana kuin Maa, ja sen kierros Auringon ympäri kestää 5 vuotta ja 9 kuukautta.
Kohde kiertää Auringon ympäri (noin ) kiertoradalla, jossa se on lähimmillään ja etäisimmillään astronomisen yksikön päässä Auringosta. Kohteen läpimitta on noin ja pyörähdysaika akselin ympäri on . Albedo on ja magnitudi .
2804 Yrjö

2804 Yrjö on tähtitieteilijä Liisi Oterman vuonna 1941 löytämä asteroidi eli pikkuplaneetta. Se on nimetty tähtitieteilijä Yrjö Väisälän mukaan. Kansainvälisissä yhteyksissä asteroidin nimi voidaan kirjoittaa myös ilman "ö"-kirjainta, muodossa "Yrjo".
Kohde sijaitsee Auringosta suunnilleen 3,02 kertaa niin kaukana kuin Maa, ja sen kierros Auringon ympäri kestää 5 vuotta ja 3 kuukautta.
Kohde kiertää Auringon ympäri (noin ) kiertoradalla, jossa se on lähimmillään ja etäisimmillään astronomisen yksikön päässä Auringosta. Asteroidin läpimitta on noin . Pyörähdysaika akselin ympäri on . Albedo on ja magnitudi on .
Sonic Prime

Sonic Prime on vuonna 2022 julkaistu kanadalais-yhdysvaltalainen animaatiosarja, joka perustuu videopeliyhtiö Segan luomaan tarinaan Sonic-siilistä.
Sarjan tuottamisesta ilmoitettiin helmikuussa 2021. Sarja koostuu 8 jaksosta ensimmäisellä kaudella ja se on suunnattu 6–11-vuotiaille ja sarjan pitkäaikaisille faneille. Se tullaan näkemään yksinoikeudella Netflix -suoratoistopalvelussa. 
Sarjan tuotannosta vastaa Sega yhteistyössä WildBrainin, Netflixin ja Man of Actionin kanssa. Sarja on myös Sonicin toinen täysin tietokoneella animoitu sarja.
Sarjan teemoina on itsensä löytäminen ja pelastautuminen. Sonic-siili joutuu juoksemaan läpi multiversumin yrittäessään korjata sen ja löytää samalla kaikki ystävänsä.
Pekka Kakkinen

Pekka Kakkinen (1. maaliskuuta 1848 Tuusniemi – 11. syyskuuta 1924 Tuusniemi) oli suomalainen maanviljelijä ja moninkertainen valtiopäivämies.
Kakkisen vanhemmat olivat Petter Kakkinen ja Helena Koponen. Kakkinen oli herastuomari ja kunnallismies, joka oli mukana vuoden 1899 suuressa lähetystössä Tuusniemen edustajana. Hän oli talonpoikaissäädyssä Kuopion tuomiokunnan edustaja valtiopäivillä 1882, 1891, 1897 ja 1900. Kakkinen oli valtiopäivillä useiden valiokuntien jäsen ja teki esityksiä sekä osallistui sellaisiin koskien muun muassa liikenneyhteyksiä ja koulutusta.
Juho Kaksola

Juho (Juhana) Kaksola (Rolig-Kaksola) (1835 Hartola – 15. helmikuuta 1913 Hartola) oli suomalainen maanviljelijä ja valtiopäivämies.
Juho Rolig eli Kaksola syntyi Hartolan Vuorenkylässä. Hänen isänsä oli talollinen Antti Rolig ja äitinsä Kaisa Matintytär. Kaksola oli talonpoikaissäädyssä Heinolan tuomiokunnan edustaja valtiopäivillä 1882. Kaksola oli säädyn yksityisen valitusvaliokunnan jäsen ja teki valtiopäivillä rautatieyhteyksiä koskevan anomuksen, samoin kuin osallistui koulutusta koskeviin anomuksiin. Kaksolan pitämän päiväkirjan tekstejä on julkaistu osana Kaisa Kaurasen toimittamaa teosta "Työtä ja rakkautta. Kansanmiesten päiväkirjoja 1834–1937" (ss. 56–58).
David Kalli

David Kalli (11. marraskuuta 1845 Ikaalinen – 9. marraskuuta 1913 Ikaalinen) oli suomalainen maanviljelijä ja valtiopäivämies.
Kallin vanhemmat olivat David Kalli ja Maria Christina Kalli ja puolisot Eva Kalli, Maria Hedvig Kalli, Amanda Karolina Kalli ja Hulda Paulina Kalli. Kalli oli maanviljelijä ja kunnallismies, joka oli talonpoikaissäädyssä Ikaalisten tuomiokunnan edustaja valtiopäivillä 1882. Hän oli valtiopäivillä lakivaliokunnan varajäsen.
2803 Vilho

2803 Vilho on tähtitieteilijä Liisi Oterman vuonna 1940 löytämä asteroidi eli pikkuplaneetta. Se on nimetty meteorologi Vilho Väisälän (tähtitieteilijä Yrjö Väisälän veljen) mukaan.
Kohde sijaitsee Auringosta suunnilleen 3,15 kertaa niin kaukana kuin Maa, ja sen kierros Auringon ympäri kestää noin 5 vuotta ja 7 kuukautta.
Kohde kiertää Auringon ympäri (noin ) kiertoradalla, jossa se on lähimmillään ja etäisimmillään astronomisen yksikön päässä Auringosta. Asteroidin läpimitta on noin . Pyörähdysaika akselin ympäri on . Albedo on ja magnitudi on .
Easy Dance Club (EDC)

Easy Dance Club eli tuttavallisemmin EDC on paritanssin muoto, jota tanssitaan ryhmämuodostelmassa. Tanssilajeina ovat vakio- ja latinalaistanssit, mutta huomattavasti helpotettuna ja yksinkertaistettuna. Siitä kertoo myös tanssimuodon suomalainen nimi ”easy”. Easy Dance Club (EDC) on Suomen Tanssiurheiluliiton rekisteröimä tuotemerkki.
Historia.
Easy Dance Club polveutuu Sequence Dancing Club -toiminnasta, joka on kotoisin Englannista. Suomeen tanssin toi Uudesta Seelannista kuopiolainen pitkän linjan tanssinopettaja ja -valmentaja Raili Tilli. Suomessa ohjelmistoon lisättiin sequence-tanssien lisäksi suomalaisille tuttuja lavatansseja kuten polkka, humppa, jenkka ja mazurkka. Pian tanssimuoto myös ristittiin uudelleen ja se sai nimekseen Easy Dance Club.
Osaksi Suomen Tanssiurheiluliiton virallista lajiperhettä EDC tuli vuonna 2018 Kunnossa Kaiken Ikää -hankkeen kautta.
Yleistä.
Easy Dance Club on tanssimuoto joka sopii kaikille, lapsista ja koululaisista aina ikäihmisiin. Parin voi muodostaa myös samaa sukupuolta olevat harrastajat. 
Tunneilla tekniikka ei ole etusijalla, vaan tärkeintä on tanssin riemu, liikunta ja mukava yhdessäolo. Ohjelmassa käytetään tuttuja ja helppoja askelkuvioita eri tansseista. Ohjelmaa voidaan kuitenkin vapaasti kehitellä ryhmän toiveiden ja taitojen mukaisesti. 
Tanssijoilla on mahdollisuus edetä kolmella eri tasolla, joita ovat: perustaso, jatkotaso ja esitystaso. Jatkuvuus taataan sillä, että ohjelma etenee progressiivisesti vaikeusastetta ja tanssien määrää lisäämällä kaudesta toiseen. Edistyneemmät tanssijat voivat osallistua myös tapahtumiin ja tanssinäytöksiin. 
ECD-ohjaajalla on hyvä olla aina jonkinasteinen vakio- ja latinalaistanssitausta sekä ohjaajakokemusta.
2805 Kalle

2805 Kalle on tähtitieteilijä Liisi Oterman vuonna 1941 löytämä asteroidi eli pikkuplaneetta. Se on nimetty matemaatikko Kalle Väisälän (tähtitieteilijä Yrjö Väisälän veljen) mukaan.
Kohde sijaitsee Auringosta suunnilleen 2,69 kertaa niin kaukana kuin Maa, ja sen kierros Auringon ympäri kestää noin 4 vuotta ja 5 kuukautta.
Kohde kiertää Auringon ympäri (noin ) kiertoradalla, jossa se on lähimmillään ja etäisimmillään astronomisen yksikön päässä Auringosta. Asteroidin läpimitta on noin .
Haruna Yoneyama

Haruna Yoneyama (; s. 7. marraskuuta 1991 Shizunai, Hokkaidō, Japani) on japanilainen jääkiekkoilija, joka pelaa hyökkääjänä. Hän on edustanut Japanin naisten jääkiekkomaajoukkuetta Sotšin olympialaisissa 2014 ja Pyeongchangin olympialaisissa 2018. MM-kilpailuissa Yoneyama on pelannut Japanin maajoukkueessa sen ollessa A-sarjassa 2009 Suomessa, 2015 Ruotsissa, 2016 Kanadassa ja viimeksi 2019 Suomessa.
Phymatodes

Phymatodes on sarvijäärien heimoon kuuluva kovakuoriaissuku. Suvun lajimäärä vaihtelee eri lähteissä. Maailmanlaajuisesti sukuun kuuluu yli 40 lajia. Suomessa suvun lajeista on tavattu vain yksi: Lautajäärä ("Phymatodes testaceus").
František Ševčík

František Ševčík (11. tammikuuta 1942 Vilémovice, Tšekkoslovakia – 22. heinäkuuta 2017 Brno, Tšekki) oli Tšekkoslovakiaa edustanut jääkiekkoilija, pelipaikaltaan oikea laitahyökkääjä. Hän saavutti Tšekkoslovakian maajoukkueessa olympialaisissa hopeaa Grenoblessa 1968. Hän teki turnauksessa kolme maalia ja antoi kaksi maalisyöttöä, ja hänet valittiin tähdistökentälliseen. MM-kilpailuissa Ševčík saavutti hopeaa Tampereella 1965 ja Ljubljanassa 1966 sekä pronssia Tukholmassa 1969 ja Tukholmassa 1970. Parhaat tehopisteensä hän keräsi Tampereen MM-kisoissa, neljä maalia ja neljä syöttöä. Viimeisissä MM-kisoissaan 1970 hän teki neljä maalia ja sai yhden syöttöpisteen.
Ševčík edusti parhaat vuotensa kotimaansa pääsarjassa ZKL Brnota, joka hänen ensimmäisellä kaudellaan 1961–1962 oli vielä nimeltään Rudá hvězda Brno. Hän voitti viisi Tšekkoslovakian mestaruutta vuosina 1962–1966 ja kolme kertaa Euroopan cupin vuosina 1966–1968. Hän pelasi Brnossa vuoteen 1973 saakka ja päätti uransa alemmilla sarjatasoilla kausina 1973–1977.
Ševčík valittiin Tšekin jääkiekkoilun kunniagalleriaan vuonna 2014.
2802 Weisell

2802 Weisell on tähtitieteilijä Yrjö Väisälän vuonna 1939 löytämä asteroidi eli pikkuplaneetta. Se on nimetty Väisälän isän "Johannes Weisellin" mukaan.
Kohde sijaitsee Auringosta suunnilleen 3,11 kertaa niin kaukana kuin Maa, ja sen kierros Auringon ympäri kestää noin 5,5 vuotta.
Kohde kiertää Auringon ympäri (noin ) kiertoradalla, jossa se on lähimmillään ja etäisimmillään astronomisen yksikön päässä Auringosta. Kohteen läpimitta on noin . Pyörähdysaika akselin ympäri on . Albedo on ja magnitudi on .
France St. Louis

France St. Louis (s. 17. lokakuuta 1958 Laval, Quebec, Kanada) on kanadalainen keskushyökkääjänä pelannut jääkiekkoilija. Hän edusti Kanadan naisten jääkiekkomaajoukkuetta Naganon olympialaisissa 1998, jolloin se sijoittui hopealle. MM-kilpailuissa St. Louis pelasi Kanadan maajoukkueessa Kanadassa 1990, Suomessa 1992, Yhdysvalloissa 1994, Kanadassa 1997 sekä Suomessa 1999. Vuonna 2003 hänet valittiin Quebec Sports Hall of Fameen ja vuonna 2014 hänelle myönnettiin Order of Hockey in Canada.
Ennen jääkiekkouraansa St. Louis pelasi ammattilaistasolla haavipalloa. Hän saavutti lajin Kanadan-mestaruuskilpailuissa 1985 ja 1988 pronssia, 1986 hopeaa ja 1989 kultaa ja kilpaili 1985–1989 kansainvälisissä kilpailuissa Kanadan haavipallomaajoukkueessa. St. Louis valittiin Quebecissä vuosikymmenen 1980–1990 parhaaksi haavipalloilijaksi.
1549 Mikko

1549 Mikko on tähtitieteilijä Yrjö Väisälän vuonna 1937 löytämä asteroidi eli pikkuplaneetta. Se on nimetty Väisälän apen "Mikko A. Levanderin" mukaan.
Kohde sijaitsee Auringosta suunnilleen 2,23 kertaa niin kaukana kuin Maa, ja sen kierros Auringon ympäri kestää noin 3 vuotta ja 4 kuukautta.
Kohde kiertää Auringon ympäri (noin ) kiertoradalla, jossa se on lähimmillään ja etäisimmillään astronomisen yksikön päässä Auringosta. Kohteen läpimitta on noin ja pyörähdysaika akselin ympäri on . Albedo on ja magnitudi .
2487 Juhani

2487 Juhani on tähtitieteilijä Heikki Alikosken vuonna 1940 löytämä asteroidi eli pikkuplaneetta. Se on nimetty Alikosken pojan mukaan.
Kohde sijaitsee Auringosta suunnilleen 2,4 kertaa niin kaukana kuin Maa, ja sen kierros Auringon ympäri kestää noin 3 vuotta ja 9 kuukautta.
Kohde kiertää Auringon ympäri (noin ) kiertoradalla, jossa se on lähimmillään ja etäisimmillään astronomisen yksikön päässä Auringosta. Kohteen läpimitta on noin ja pyörähdysaika akselin ympäri on .
Antti Kananen

Antti Kananen (27. tammikuuta 1840 – 10. heinäkuuta 1911 Pihtipudas) oli suomalainen maanviljelijä ja valtiopäivämies.
Kananen oli tilanomistaja ja herastuomari, joka osallistui suuren adressin lähetystöön ja oli talonpoikaissäädyssä Viitasaaren tuomiokunnan edustaja valtiopäivillä 1891 ja 1897. Hän teki valtiopäivillä useita liikenneyhteyksiä ja opetusta koskevia esityksiä yhdessä muiden kanssa. Hän kuului vuoden 1899 suureen lähetystöön Pihtiputaan edustajana.
2573 Hannu Olavi

2573 Hannu Olavi on tähtitieteilijä Heikki Alikosken vuonna 1953 löytämä asteroidi eli pikkuplaneetta. Se on nimetty Alikosken pojan mukaan.
Kohde sijaitsee Auringosta suunnilleen 3,01 kertaa niin kaukana kuin Maa, ja sen kierros Auringon ympäri kestää noin 5 vuotta ja 3 kuukautta.
Kohde kiertää Auringon ympäri (noin ) kiertoradalla, jossa se on lähimmillään ja etäisimmillään astronomisen yksikön päässä Auringosta. Kohteen läpimitta on noin ja pyörähdysaika akselin ympäri on .
2714 Matti

2714 Matti on tähtitieteilijä Heikki Alikosken vuonna 1938 löytämä asteroidi eli pikkuplaneetta. Se on nimetty Alikosken pojan mukaan.
Kohde sijaitsee Auringosta suunnilleen 2,24 kertaa niin kaukana kuin Maa, ja sen kierros Auringon ympäri kestää noin 3 vuotta ja 4 kuukautta.
Kohde kiertää Auringon ympäri (noin ) kiertoradalla, jossa se on lähimmillään ja etäisimmillään astronomisen yksikön päässä Auringosta. Kirkkauden ja valon heijastumisen perusteella asteroidin läpimitta on todennäköisesti – . Pyörähdysaika akselin ympäri on .
Heikki Kansanen

Heikki (H. A.) Kansanen (16. syyskuuta 1846 Leppävirta – 14. tammikuuta 1913 Leppävirta) oli suomalainen liikemies, maanviljelijä ja valtiopäivämies.
Kansasen vanhemmat olivat Anton Abel Kansanen ja Greta Lovisa Hoffrén ja puolisot Fredrika Kauhanen ja Elisabet Kansanen. Heikki Kansanen oli talonpoikaissäädyssä Leppävirran tuomiokunnan edustaja valtiopäivillä 1894. Hän teki valtiopäivillä useita esityksiä yhdessä muiden säätynsä edustajien kanssa.
Kustaa Vilhelm Karhu

Kustaa Vilhelm Karhu (1858 Mäntyharju – ?) oli suomalainen kauppias, maanviljelijä ja valtiopäivämies.
Karhu oli maanviljelijä, kauppias ja teollisuuden harjoittaja, joka oli talonpoikaissäädyssä Ikaalisten tuomiokunnan edustaja valtiopäivillä 1905–1906.
Ivari Padar

Ivari Padar (s. 5. syyskuuta 1953 Tallinna) on virolainen poliitikko, kaksinkertainen maatalous- ja valtiovarainministeri. Hän on ollut myös riigikogun ja Euroopan parlamentin jäsen.
Toiminta ennen poliittista uraa.
Ivari Padar opiskeli synnyinseudullaan Võrussa teollisuuskoulussa ja valmistui vuonna 1984. Sen jälkeen hän työskenteli kotiseudullaan maanviljelijänä ja puuseppänä vuoteen 1989 asti. Vuosina 1991–1992 hän työskenteli ala-asteen opettajana Võrussa ja sen jälkeen 1993–1994 Võrun apulaiskaupunginjohtajana ja 1994–1995 maanviljelijöiden Võrumaan yhdistyksen puheenjohtajana. 
Vuonna 1995 Padar valmistui Tarton yliopiston filosofisesta tiedekunnasta pääaineenaan historia. Sen jälkeen hän siirtyi Tallinnaan, ensin Viron valtiovarainministeriön valtiosihteerin henkilökohtaiseksi avustajaksi vuosina 1995–1997. Vuosina 1997–1999 hän toimi yksityisellä sektorilla kotiseudullaan Võrussa ruoka-alan yrityksessä AS Hulgi. 
Virolaisessa poliittisessa elämässä.
Vuonna 1999 Ivari Padar liittyi Viron sosiaalidemokraattiseen puolueeseen. Padarin valtakunnan tason poliittinen ura käynnistyi maaliskuussa 1999 Laarin II hallituksen maatalousministerinä, jona hän toimi tammikuuhun 2002 hallituksen hajoamiseen asti. Ministeriuran jälkeen Padar toimi vuosina 2002–2003 yksityisellä sektorilla Tallinkin Duty Free -toiminnasta vastaavan yrityksen neuvonantajana. 
Padar valittiin vuoden 2003 vaaleissa riigikoguun. Samaan aikaan vuosina 2002–2005 hän toimi Võrun kaupunginvaltuuston puheenjohtajana. Joulukuussa 2002 hän nousi puolueensa sosiaalidemokraattien puheenjohtajaksi presidentiksi nousseen Toomas Hendrik Ilveksen seuraajana. Puheenjohtajuus kesti aina vuoteen 2009. Riigikogu-kautta Padarilla jatkui vuoteen 2007 asti eli neljän vuoden ajan. Vuoden 2007 jälkeen Padarilla käynnistyi toinen ministerijakso, jolloin hän toimi Ansipin II hallituksen valtiovarainministerinä kahden vuoden ajan. Padarin valtiovarainministeriyden aikaan ajoittui talouslama, joka pakotti tiukkaan valtiontalouteen. Sosiaalidemokraatit erosivat Ansipin hallituksesta toukokuussa 2009, jonka jälkeen hän oli hetken riigikogussa siirtyäkseen Brysseliin Euroopan parlamentin jäseneksi, sillä hänet valittiin sosiaalidemokraattien edustajana vuoden 2009 vaaleissa Euroopan parlamenttiin, jossa hän työskenteli viiden vuoden jakson huhtikuuhun 2014. Padarista tuli kolmannen kerran ministeri huhtikuussa 2014, jolloin sosiaalidemokraatit menivät Rõivasin I hallitukseen. Padarista tuli tällöin toisen kerran maatalousministeri 2,5 vuodeksi marraskuuhun 2016. Padar palasi myös keväällä 2015 riigikoguun, mutta siirtyi marraskuussa 2017 toisen kerran Euroopan parlamenttiin Marju Lauristinin luopuessa Euroopan parlamentin paikastaan. Padar luopui Euroopan parlamentin jäsenyydestään huhtikuussa 2019. Sen jälkeen hän tuli valituksi Riigikoguun kevään 2019 vaaleissa.
Šum (kappale)

Šum (tyyliteltynä SHUM, ) on ukrainalaisen yhtyeen Go_An esittämä kappale, jolla he edustivat Ukrainaa vuoden 2021 Eurovision laulukilpailussa Rotterdamissa.
Kappale kilpaili Euroviisujen finaalissa, jossa se sai 364 pistettä ja saavutti viidennen sijan.
Mikko Karjalahti

Mikko Karjalahti (26. joulukuuta 1820 Haapajärvi – 6. lokakuuta 1894 Haapajärvi) oli suomalainen talollinen, kirkonrakentaja ja valtiopäivämies.
Karjalahden vanhemmat olivat talollinen Juho Harmaala ja Kaisa Savimäki ja puoliso vuodesta 1844 Valpuri Kuonaala (k. 1908). Karjalahti oli kunnallismies, joka valittiin Haapajärven ensimmäiseen kunnallislautakuntaan 1866. Hän oli itseoppinut rakentaja, joka rakensi ja korjasi kirkkoja Juho-poikansa kanssa. Hänen tiedetään rakentaneen tai korjanneen seuraavat kirkot: Kestilän kirkko 1855, Paavolan kirkko 1856, Vesannon kirkko 1857, Sievin kirkko 1862, Kuhmon kirkko 1868, Tuusniemen kirkko 1869, Keiteleen kirkko 1876, Viitasaaren kirkko 1878, Haapajärven kirkko 1880 ja Piippolan kirkko 1887. Karjalahden talossa toimi myös kestikievari, vuonna 1927 talossa avattiin Haapajärven kunnalliskoti. Karjalahti oli talonpoikaissäädyssä Piippolan tuomiokunnan edustaja valtiopäivillä 1867. Hän teki valtiopäivillä metsäasetuksen muuttamista koskevan anomuksen.
Arkhilokheion

Arkhilokheion () oli antiikin aikainen runoilija Arkhilokhokselle omistettu heroon Paroksen kaupungin lähellä samannimisellä saarella (nyk. Páros) Kreikassa.
Historia.
Arkhilokheion rakennettiin alun perin arkaaisella kaudella noin vuonna 525–500 eaa. ja se uusittiin klassisella kaudella noin vuonna 350 eaa. Se kunnioitti paitsi Parokselta kotoisin ollutta runoilija Arkhilokhosta myös Apollonia, muusia ja muita jumalia, ja siellä suoritettiin näille uhreja. Sitä on myös ehdotettu eräänlaiseksi museioniksi, oppineisuuden paikaksi, jossa olisi järjestetty luentoja, lukutilaisuuksia ja runokilpailuja. Siellä saattoi olla myös Arkhilokhoksen kirjoitusten kokoelma sekä muuta kirjakokoelmaa. Heroonin toiminnasta vastasi mahdollisesti oma kulttiyhdistys.
200-luvulle eaa. ajoittuvan niin kutsutun Mnesiepes-piirtokirjoituksen mukaan heroonin rakennutti paikallinen Mnesiepes, joka toimi paikallisyhteisön edustajana ja hyväksytti hankkeensa Delfoin oraakkelilla.
Rakennus ja löydökset.
Arkhilokheion sijaitsi varsinaisen Paroksen kaupungin ulkopuolella, todennäköisesti itäpuolella. Rakennus oli ulkoilmapyhäkkö ja edusti joonialaista tyyliä. Sen on ehdotettu olleen osa kaupungin gymnasionia, tai itsekin eräänlainen gymnasion tai museion.
Heroonista on löydetty erinäisiä rakenneosia, kuten joonialainen kapiteeli, friisiä reliefeineen sekä orthostaatteja, eri puolilta nykyisen Paroikián kaupungin aluetta, mutta sen sijaintipaikkaa ei tunneta. Nykyisin sen oletetaan usein sijainneen nykyisen Élitaksen suunnassa. Herooniin liittyviä löytöjä on tehty muun muassa Treis Ekklisiés (”Kolme kirkkoa”) -nimellä tunnetulta kolmilaivaisen basilikakirkon rauniopaikalta Paroikián itäpuolelta sekä Élitas-joen itärannalta.
Löytöihin lukeutuvat friisireliefit esittävät Arkhilokhoksen hauta-ateriaa sekä härän kimppuun hyökkäävää leijonaa. Rakennuksen osista on löydetty kaksi merkittävää piirtokirjoitusta: niin kutsuttu Paroslainen kronikka sekä laaja Arkhilokhoksen elämäkerran ja runosäkeitä sisältävä kirjoitus. Paroslainen kronikka oli mahdollisesti koottu Arkhilokheionia varten ja esillä sen seinällä. Tämän on arveltu selittävän sen, että kronikassa esiintyy paljon runoilijoiden nimiä.
Arkhilokheionista tehdyt löydöt ovat Pároksen arkeologisessa museossa Paroikián kaupungissa lukuun ottamatta yhtä Paroslaisen kronikan osaa, joka on Ashmolean Museumissa Oxfordissa.